Diari Oficial de la Generalitat Valenciana


Sumari del DOGV 7838, del 27-07-2016 (2016/5911)

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5911


Data del document
:   21-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia. [2016/5911]  
L'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia han subscrit, prèvia tramitació reglamentària, el dia 5 de maig de 2016, el protocol general per al desenvolupament del Pla de Competitivitat Turística de la Mancomunitat Intermunicipal de l'Alt Palancia.  
  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del protocol esmentat, que ha quedat inscrit en el Registre de Convenis de la Generalitat amb el número 480/2016 i que figura com a annex d'aquesta resolució.  
  
València, 21 de juliol de 2016.- El director general de Relacions amb les Corts: Antonio Torres Salvador.  
  
  
Protocol general entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia.  
  
Castelló, 5 de maig de dos mil setze  
  
REUNITS  
  
D'una part,  
El secretari autonòmic i president de l'Agència Valenciana del Turisme, Sr. Francesc Colomer Sánchez, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOCV 0 0 6.07.2015), i en l'article 5 del Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat (DOCV 0 0 8.07.2015), que intervé en aquest acte en nom i representació de l'esmentada entitat de Dret Públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de l'esmentada entitat de Dret Públic, als efectes d'aquest document, és el siti a València, c/ Castán Tobeñas, 77, ciutat administrativa 9 d'Octubre, Torre II, planta tercera.  
La seua legitimació i representació per a aquest acte es deriva del que establix l'apartat dos e) de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la signatura del present protocol per acord del Consell de data 12 de febrer de 2016 i tot això complint el que establix l'article 12.6.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
D'una altra part,  
Javier Moliner Gargallo, president de Diputació Provincial de Castelló que ho és delPatronat Provincial de Turisme Castelló «Costa Azahar», segons acord de nomenament del Ple de la Diputació Provincial de Castelló de data 26 de juny de 2015, trobant-se autoritzat per a la subscripció del present protocol per acord en la sessió extraordinària del Consell Plenari del Patronat Provincial de Turisme de Castelló, celebrada el 22 de març de 2016, que intervé en nom i representació de la mateixa.  
  
D'una altra,  
Adolfo Aucejo Rosalén, president de l'Agrupació Empresarial de Turisme de l'Alt Palància, els estatuts de la qual van ser depositats en la Delegació de Treball de Castelló, el 30 d'octubre de 1995. La seua legitimació i representació per a aquest acte es deriva de la seua condició de president de l'esmentada Agrupació, segons nomenament efectuat en sessió plenària de 21 d'octubre de 2014, i amb facultats per a subscriure aquest protocol, d'acord amb el que establix l'article 25 dels seus estatuts socials  
I d'una altra part,  
Ramón Martínez Peiró, president de la Mancomunitat Intermunicipal de l'Alt Palància (Castelló), la seua legitimació i representació per a la subscripció d'aquest protocol es deriva de la seua condició i càrrec de president de l'esmentada Mancomunitat segons acord de nomenament del Ple de data 28 de juliol de 2015, autoritzat per a subscriure aquest Protocol General d'acord amb el que disposa l'article 44.2 de la Llei 7/1985, de 2 d'abril, reguladora de les Bases de Règim Local, articles 97.1 i 100.3 de la Llei 8/2010, de 23 de juny, de Règim Local de la Comunitat Valenciana i l'article 12 dels Estatuts de la Mancomunitat de data 10 d'abril de 2015.  
Les parts compareixen en la representació que tenen de les seues respectives institucions i/o associacions, i es reconeixen de manera recíproca capacitat per a formalitzar aquest Protocol General i, amb aquesta finalitat, segons intervenen,  
  
  
EXPOSEN  
  
Primer. En el marc del Pla Estratègic Global de Turisme de la Comunitat Valenciana 2010-2020, constituïx un aspecte fonamental el manteniment, adaptació i millora de les destinacions turístiques madures i també el creixement i desenvolupament de les destinacions turístiques incipients, a fi de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aquesta finalitat la Generalitat a través de l'Agència Valenciana del Turisme, llança la iniciativa dels plans de Competitivitat de les destinacions turístiques de la Comunitat Valenciana oberts a distintes possibles fórmules de col·laboració publicoprivada amb les diputacions provincials, ens locals i a les associacions empresarials del sector turístic.  
Segon. Els plans de Competitivitat de les destinacions turístiques de la Comunitat Valenciana es configuren com una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres administracions públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, sostenibilitat i reequilibri socioterritorial.  
  
Els plans de Competitivitat Turística naixen amb una vocació d'enfocament territorial de l'activitat turística, d'acord amb les directrius recollides en la Llei 3/1998 de Turisme, i que per mandat exprés d'aquesta es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa que proposa la Generalitat per al conjunt de les administracions públiques que té un caràcter transversal i que inclou propostes que afecten diferents àmbits competencials a més del pròpiament turístic.  
  
S'estructura en unes directrius generals, que afecten tot el territori, considerant diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat, definint línies d'actuació concretes per a cada un dels esmentats espais.  
  
Els plans de Competitivitat es configuren per tant com una actuació en la línia de desenvolupament del Pla d'Espais, i perseguixen posar en valor els factors ambientals, econòmics i socioculturals des d'una perspectiva integral. També perseguixen una millor distribució de l'activitat turística en el territori valencià contribuint al reequilibri entre els espais litorals més dinàmics i aquells d'interior susceptibles de major desenvolupament turístic.  
Tercer. A l'Agència Valenciana del Turisme, adscrita a la Presidència li correspon el foment de l'activitat turística, el desenvolupament i millora del sector turístic, la creació, implantació i adequació de nous productes i recursos turístics, i també l'execució, coordinació i impuls d'accions de promoció i desenvolupament del sector turístic, potenciant l'esmentada oferta per mitjà de la comercialització, informació i difusió del producte turístic de la Comunitat Valenciana, per a tot això i pel que fa a aquest protocol, té entre els seus objectius potenciar les seues actuacions en coordinació o col·laboració amb altres ens i administracions públiques redundant de forma directa o indirecta en la consecució dels seus fins, segons establix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Quart. Constitueixen pilars importants dels plans de Competitivitat de les destinacions turístiques la sostenibilitat, entesa en les seues tres facetes: econòmica, social i ambiental; la incorporació de la noves tecnologies de la informació i comunicació a la prestació dels serveis turístics amb la finalitat de millorar la qualitat i sostenibilitat en la gestió de les destinacions, i també l'orientació cap a la creació i posada en el mercat de productes turístics experiencials en aquelles destinacions turístiques en sorgiment o incipients.  
Cinqué. En la consecució dels fins i objectius anteriorment descrits, el Patronat Provincial de Turisme Castelló «Costa Azahar» manifesta el seu suport i col·laboració, materialitzant-se activament per mitjà de la firma d'aquest Protocol General i els successius tres convenis que se subscriguen per al desplegament i execució del Pla de Competitivitat Turística de la Mancomunitat d'Alt Palància.  
Sisé. L'Agrupació Empresarial de Turisme de l'Alt Palància es compromet a involucrar els seus membres perquè col·laboren activament en la consecució dels objectius del Pla per mitjà de l'adequació de la seua oferta de productes i serveis a les finalitats d'aquest Protocol General, així com dels convenis singulars que se subscriguen.  
  
Seté. La Mancomunitat Intermunicipal de l'Alt Palància declara que el turisme constituïx un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació.  
La Mancomunitat compta amb una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de Competitivitat Turística, la Mancomunitat es compromet a dur a terme les actuacions recollides en aquest tendents a l'adequació, millora, requalificació i adaptació de la seua oferta i a la creació de productes turístics competitius.  
Huité. En aquest context i amb la finalitat de consensuar les pautes d'actuació de cada una de les parts firmants en qüestions d'interés comú, i fixar el marc general i la metodologia per al desenvolupament de la col·laboració en les qüestions referides a l'execució i compliment del Pla de Competitivitat Turística de la Mancomunitat Intermunicipal de l'Alt Palància en l'horitzó temporal de tres exercicis pressupostaris, es formalitza aquest Protocol General entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palància i l'Agrupació Empresarial de Turisme de l'Alt Palància en els termes que establix l'article 3.2.a del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
  
Nové. D'acord amb el que s'exposa anteriorment les administracions firmants consideren adequat a les seues competències respectives i fins concurrents la col·laboració per al desenvolupament del Pla de Competitivitat Turística de la Mancomunitat Intermunicipal de l'Alt Palància.  
Per això, les parts firmants acorden formalitzar aquest Protocol General, segons les següents  
  
CLÀUSULES  
  
Primera. Objecte del protocol general  
L'objecte d'aquest Protocol General és establir un acord d'intencions entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palància i l'Agrupació Empresarial de Turisme de l'Alt Palància que articule les pautes d'actuació i col·laboració entre els firmants a fi de poder desenvolupar i executar el Pla de Competitivitat Turística de la Mancomunitat Intermunicipal de l'Alt Palància, amb un horitzó temporal de tres exercicis pressupostaris (2016, 2017 i 2018).  
  
Les actuacions que cal desenvolupar a través del Pla seran executades per mitjà de la subscripció per les parts firmants, de tres convenis singulars en els termes que establix l'article 3.2. delc) Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre, amb actuacions concretes i imputades, a cada un dels exercicis pressupostaris, condicionat tot això a l'existència de crèdits adequats i suficients que siguen destinats a aquesta finalitat, segons les lleis de Pressupostos.  
Les actuacions que es proposen executar a través del Pla perseguixen la consecució dels següents objectius:  
- Augment de la qualitat dels serveis turístics del territori.  
- Millora del medi urbà i natural.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor dels recursos turístics.  
- Creació de nous productes.  
- Sensibilització i implicació de la població i agents locals en una cultura de qualitat.  
Les actuacions que es proposen executar a través del Pla es desenvoluparan en el territori i sobre els recursos i serveis de titularitat dels municipis que integren la Mancomunitat, sent executades per la Mancomunitat en els termes que assenyala l'apartat 5.5 de la base de col·laboració 5 de la clàusula segona del present protocol.  
Segona. Bases de col·laboració  
1a) El Pla de Competitivitat Turística de la Mancomunitat Intermunicipal de l'Alt Palància es configura com un projecte d'execució, en el període de tres exercicis pressupostaris, d'actuacions tendents a l'adequació, millora, adaptació d'oferta i creació de productes turístics competitius de la Mancomunitat.  
2a) El desenvolupament del Pla requerirà per a cada un dels exercicis pressupostaris (2016, 2017 i 2018), la subscripció d'un conveni singular entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palància i l'Agrupació Empresarial de Turisme de l'Alt Palància de vigència anual, finançat per les administracions firmants, segons les condicions que siguen determinades i concretades en cada conveni, i portarà annexat cada u, un quadre específic d'actuacions a executar per part de la Mancomunitat en cada exercici pressupostari que emmarca aquest Protocol General.  
3a) El finançament de cada administració, en cada exercici pressupostari, respondrà de la part d'execució material i justificació individual que es realitze, i de les actuacions plasmades en cada quadre annexat en cada un dels convenis subscrits i en els termes i condicions en aquests especificats.  
4a) Per a la millor consecució dels objectius d'aquest Protocol General i successius convenis singulars, la Generalitat, a través de l'Agència Valenciana del Turisme; i el Patronat Provincial de Turisme Castelló «Costa Azahar» es comprometrà, arribat el cas, a considerar prioritaris, dins dels seus programes d'actuacions, aquells projectes que convergisquen i contribuïsquen a dotar d'un major abast als objectius del pla, i en concret a:  
4-1 Assessorar la Mancomunitat en tot el que és necessari per a la posada en marxa, desplegament i execució del Pla de Competitivitat Turística de la Mancomunitat Intermunicipal de l'Alt Palància. Aquesta tasca serà desenvolupada principalment a través de la Comissió de Seguiment a què es referix la clàusula quarta d'aquest Protocol i que es crea amb aquesta finalitat, en els termes que es desenvolupen en cada un dels tres convenis que se subscriguen.  
4-2 Finançar les actuacions que comprenguen el desenvolupament del Pla en la part, forma i terminis que es establisquen en cada conveni que se subscriga per a cada exercici.  
4-3 Exigir a la Mancomunitat i a la resta de parts firmants el compliment de les disposicions i obligacions establides en aquest Protocol General i en els distints convenis que se subscriguen.  
4-4 Donar publicitat en les seues pàgines web d'aquest protocol subscrit i el seu text íntegre en els termes establits en l'article 9.c de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana (DOCV 7500, 8 d'abril).  
5a) La Mancomunitat Intermunicipal de l'Alt Palància es comprometrà, si és el cas, a executar amb la major diligència les actuacions que constituïxen l'objecte de desplegament del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix la Mancomunitat es comprometrà si és el cas a:  
- Procurar el coneixement i difusió de la filosofia, els objectius i les realitzacions del Pla entre la població i els agents turístics del territori de la Mancomunitat.  
- Vetlar per l'exercici de l'activitat turística de la zona.  
- Fomentar la sostenibilitat econòmica, social i mediambiental de la zona i especialment la qualitat del medi ambient urbà i natural i la dels serveis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
A més la Mancomunidad es comprometrà si és el cas a:  
5-1 Presentar annexos a cada un dels tres convenis que se subscriguen i formant part d'aquests, els quadres d'actuacions que, de forma motivada, es proposen per la Mancomunitat, executar i desenvolupar durant els exercicis 2016, 2017 i 2018 a través del pla, actuacions que hauran de complir amb els paràmetres, característiques i condicions necessàries per a poder ser desenvolupades dins del termini i en la forma corresponent dins del pla.  
5-2 Obrir un compte corrent en una entitat financera, que única i exclusivament, estiga destinada als pagaments i ingressos derivats del desplegament i execució del Pla de Competitivitat Turística de la Mancomunitat Intermunicipal de l'Alt Palància.  
5-3 Designar als tècnics i personal de la Mancomunitat que estarà encarregat de la labor tecnicoadministrativa del desplegament i execució del pla, i que seran els interlocutors directes amb la resta d'administracions firmants.  
Amb aquests efectes, si es considera necessari segons les circumstàncies, la Comissió de Seguiment podrà autoritzar la contractació per part de la Mancomunitat, amb càrrec o no al Pla segons els casos, d'una Gerència que col·labore activament amb els òrgans de la Mancomunitat en les labors administratives i tècniques d'impuls, desenvolupament, execució, justificació i posada en marxa de les actuacions a executar a través del pla, que serà l'interlocutora directa entre els representants de la Mancomunitat Intermunicipal de l'Alt Palància, l'Agència Valenciana del Turisme, el Patronat Provincial de Turisme Castelló «Costa Azahar» i l'Agrupació Empresarial de Turisme de l'Alt Palància, al si de la Comissió de seguiment.  
5-4 Finançar les actuacions, en la part, forma, i terminis que s'establisca en cada conveni singular.  
5-5 Executar sota la seua responsabilitat i justificar, davant de l'Agència Valenciana del Turisme totes les actuacions del Pla en la forma i terminis que s'assenyalen en cada un dels convenis.  
La Mancomunitat executarà les actuacions a desenvolupar a través del pla, i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que formen part d'aquesta. Per a això, els esmentats ajuntaments col·laboraran i autoritzaran, si és el cas, a tots els efectes (jurídics, pressupostaris, comptables i materials) la intervenció De l'ens local de la Mancomunitat en el seu territori, i sobre els seus elements patrimonials, infraestructures i serveis en la mesura que això siga necessari per a l'execució de les actuacions  
5-6 Realizar les actuacions de publicitat, comunicació i senyalització d'obres i altres que s'indiquen per la Comissió de Seguiment a fi de dotar de notorietat i visibilitat al Pla, tant per a la població local com per a visitants i turistes.  
5-7 Mantenir en tot moment informats els membres de la Comissió de Seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida amb aquests efectes.  
5-8 Mantenir en tot moment les finalitats que perseguix el Pla manifestades a través de cada un dels convenis que se subscriguen, inclús després de la finalització de la seua vigència temporal en els termes que assenyala la normativa aplicable.  
5.9. Comunicar al llarg de la vigència del pla, als membres de la Comissió de Seguiment, establida en la clàusula quarta d'aquest Protocol General, al llarg de la vigència del plan i tan prompte com es conega, l'obtenció de qualssevol subvenció o ajuda per a la mateixa finalitat, procedents de qualssevol altra administració o ens públic o privat en els termes que s'establix en l'article 19.2 de la Llei General de Subvencions.  
5.10 Complir, si és el cas amb les obligacions d'informació i transparència establides de Llei 2/2015, de 2 d'abril de Transparència, Bon Govern i Participació Ciutadana de la Comunitat Valenciana.  
  
5.11 Reintegrar, en el cas que corresponga, d'acord amb el que disposa l'article 37 la Llei General de Subvencions, les quantitats que poguera percebre en virtut del que s'establisca en cada un dels convenis singulars que se subscriguen, a més de l'interés de demora, que poguera correspondre, des del moment del pagament de la subvenció, en els casos següents:  
1) Incompliment de l'obligació de justificació total o parcial en els termes que s'establisca en cada conveni singular que se subscriga.  
2) Obtenció de la subvenció sense reunir o falsejant les condicions establides en aquest Protocol General i successius convenis singulars.  
  
3) Incompliment de la finalitat de la subvenció concedida.  
4) Incompliment de les condicions i obligacions assumides per la Mancomunitat.  
5) Obtenció d'altres ajudes o subvencions per a la mateixa finalitat que superen el cost de lesactuacions objecte de l'ajuda que poguera concedir-se a través dels distints convenis singulars, deconformitat amb el que establix l'article 19.3 de la Llei General de Subvencions.  
  
6) Resistència, excusa, obstrucció o negativa a les possibles actuacions de comprovació i control econòmic, financer i jurídic que pogueren sol·licitar-se per les distintes administracions al llarg de la vigència del Pla de Competitvidad de la destinació turística.  
6a) L'Agrupació Empresarial de Turisme de l'Alt Palància involucrarà els seus membres perquè col·laboren i participen activament en la consecució dels objectius del Pla de Competitivitat Turística per mitjà de l'adequació de la seua oferta de productes i serveis a les finalitats d'aquest Protocol General, així com dels convenis singulars que se subscriguen.  
7a) Les parts firmants, es comprometran arribat el cas a realitzar quantes accions siguen considerades d'interés mutu, amb la finalitat de fer complir l'objecte d'aquest Protocol General i dels convenis concrets que se subscriguen.  
  
Tercera. Clàusula de no despesa  
L'aplicació i execució d'aquest Protocol General no suposa obligacions econòmiques per a les parts firmants i, en tot cas, haurà de ser atesa amb els seus respectius mitjans personals i materials, tot això en els termes que s'estableixen en l'article 11.2 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
No obstant això, els tres convenis singulars que se subscriguen en desplegament d'aquest Protocol General, si que seran susceptibles de comportar obligacions econòmiques i requeriran per tant la tramitació i consecució dels informes preceptius pertinents en els termes exigits pel citat Decret 176/2014, de 10 d'octubre i resta de normativa aplicable.  
Quarta. Comissió de seguiment  
4.1. Es crearà una Comissió de Seguiment al si de cada un dels convenis singulars que se subscriguen formada per:  
1) Dos representants designats per l'Agència Valenciana del Turisme.  
2) Dos representants designats pel Patronat Provincial de Turisme Castelló «Costa Azahar».  
3) Dos representants designats per l'entitat local. Sent el president de la Comissió el president de la Mancomunitat o alcalde o regidor en qui es delegue.  
4) Un representant, si és el cas, de la Gerència del Pla o tècnic de l'entitat local, que actuarà com a secretari de la Comissió amb veu però sense vot..  
5) Un representant de les associacions empresarials locals.  
6) Podran assistir tècnics especialistes si es considera convenient, que ho faran de fer amb veu però sense vot.  
4.2. La Comissió de Seguiment es reunirà a iniciativa del seu president o quan algun dels seus altres membres ho sol·licite.  
4.3. S'entendrà vàlidament constituïda la Comissió quan estiguen representades totes les administracions firmants.  
4.4. Per a l'adopció d'acords en la dita Comissió, l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palància i l'Agrupació Empresarial de Turisme de l'Alt Palància comptaran cada un d'ells amb un sol vot, i, quant al règim de funcionament es regirà per les normes generals dels òrgans col·legiats establides en la legislació vigent.  
  
4.5. Els acords seran adoptats per majoria simple de les parts, excepte les propostes de modificació o interrupció de les actuacions a desenvolupar, així com l'adopció de terminis extraordinaris d'execució i justificació que pogueren establir-se en cada un dels convenis singulars que requeriran en tot cas el vot favorable de les tres administracions firmants.  
4.6. La Comissió de Seguiment tindrà les atribucions següents:  
a) Col·laborar, coordinar i assessorar a la Mancomunitat en la labor de posada en marxa, execució i desenvolupament del pla.  
b) Autoritzar el nomenament, i si és el cas, cessament de la Gerència prèviament seleccionada i proposada per la Mancomunitat.  
c) Supervisar la labor de la Gerència.  
d) Autoritzar i aprovar tots les despeses que sorgisquen en l'execució de les actuacions.  
e) Autoritzar i aprovar els expedients justificatius i tancament de les actuacions.  
f) Resoldre els problemes que puguen sorgir en la interpretació i compliment del Conveni i del Protocol General.  
g) Adoptar les mesures que consideren necessàries per a la millor organització i funcionament dels convenis singulars.  
h) La resta de funcions que se li atribuïxen en els termes que establix l'article 9 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
4.7. El secretari de la Comissió de Seguiment remetrà una còpia de les acte, acords o informes que emeta la Comissió a la Secretaria Autonòmica de l'Agència Valenciana del Turisme, i als òrgans corresponents del Patronat Provincial de Turisme Castelló «Costa Azahar», de la Mancomunitat Intermunicipal de l'Alt Palància i de l'Agrupació Empresarial de Turisme de l'Alt Palància, en compliment del que disposa l'article 9.3 últim apartat del Decret 176/2014, de 10 d'octubre, del Consell, pel que regula els convenis que subscriga la Generalitat i el seu registre.  
  
4.8. Els convenis singulars podran concretar o modificar alguna de les previsions que establix aquesta clàusula, si les circumstàncies de cada moment ho requerixen.  
  
Cinquena. Caràcter d'aquest protocol general  
Aquest document constituïx un Protocol General, que establix unes eventuals bases de col·laboració entre les parts firmants, i no constituïx contracte o cap instrument jurídic del qual es puguen derivar obligacions exigibles entre les parts, per la qual cosa el seu compliment no resulta jurídicament exigible en els termes que s'establix en l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seus registre.  
Aquest Protocol General podrà ser objecte de desplegament per mitjà de tres convenis singulars que subscriguen les parts en els exercicis 2016,2017 i 2018 per al desenvolupament complet del Pla de Competitivitat Turística de la Mancomunitat Intermunicipal de l'Alt Palància.  
Qualsevol diferència, quant a la interpretació, aplicació i vigència d'aquest Protocol, serà dirimida de comú acord per les parts.  
  
  
Sisena. Resolució  
Les parts firmants podran resoldre i deixar sense efecte aquest Protocol General subscrit, en el supòsit d'incompliment dels compromisos que s'hi estableixen, o per impossibilitat de ser portats a terme per les parts firmants.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic facen innecessària o inconvenient la continuïtat de la vigència del Protocol General, o la renúncia expressa de la Mancomunitat per causes sobrevingudes.  
En tot cas, i de conformitat amb el que establix l'article 11.1f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, les parts es comprometran a finalitzar aquelles actuacions que es troben en curs en els termes que s'establisca en cada conveni singular que se subscriga en desplegament d'aquest Protocol General.  
  
Setena. Vigència  
Aquest Protocol General entrarà en vigor el dia de la seua firma, si bé desplegarà efectes a partir de l'1 de gener de 2016, i mantindrà la seua vigència fins al 31 de desembre de 2018 amb possibilitat de pròrroga si així s'acordara per les parts.  
  
Huitena. Règim jurídic  
Aquest Protocol General es regix pel que disposa el Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre (DOCV 7379, 13.10.2014) i la resta de normativa aplicable.  
  
Novena. Jurisdicció aplicable  
Les qüestions litigioses que puguen sorgir respecte a aquest protocol se sotmetran als òrgans de la jurisdicció contenciosa administrativa que siguen competents.  
En prova de conformitat de tot el que s'ha dit abans, les parts compareixents fent ús de les facultats conferides, firmen aquest document per quadruplicat exemplar, en el lloc i la data indicats en l'encapçalament  
  
El president de l'Agència Valenciana del Turisme  
Francesc Colomer Sánchez  
  
El president de la Mancomunitat Intermunicipal de l'Alt Palància   
Ramón Martínez Peiró  
  
El president del Patronat Provincial de Turisme Castelló Costa Azahar  
Javier Moliner Gargallo  
  
El president de l'Agrupació Empresarial de Turisme de l'Alt Palància  
Adolfo Aucejo Rosalén